कॉपोर्रेट खातों में ज्यादा पारदर्शिता लाने के लिए इंस्टीट्यूट ऑफ चार्टर्ड अकाउंटेंट ऑफ इंडिया (आईसीएआई) सेक्टर आधारित लेखा-जोखा मानदंड लाने की योजना बना रही है। आईसीएआई की क मेटी फॉर मेंबर्स इन दी इंडस्ट्री (सीएमआईआई) ने पहले से ही बीमा, रिटेल और होटल जैसे सेक्टरों के तीन समूह बनाया है। इसके अलावा यह 19 ऐसे ही समूह बनाना चाहती है जिसमें विभिन्न उद्योगों का प्रतिनिधित्व होगा और ये ऐसे ही अतिरिक्त मानदंडों की सिफारिश करेंगी। आईसीएआई का ज्यादा जोर अब बैंकिंग, बीपीओ, सीमेंट, निर्माण, शिक्षा, खाद, वित्तीय सेवाएं, स्टील, पेट्रोकेमिकल्स, पावर शिपिंग, टेलीकम्युनिकेशंस, पर्यटन, तेल और गैस की खोज पर होगा। फिलहाल सभी तरह का लेखा-जोखा संस्थान द्वारा तय किए गए 32 सामान्य अकाउंटिंग मानदंडों के हिसाब से किया जाता है। इस नए कदम से यह उम्मीद की जा रही है कि कंपनियों से सभी जानकारी मिल सकेगी। आईसीएआई के अध्यक्ष, उत्तम प्रकाश अग्रवाल का कहना है, 'हम नए मानदंडों के बारे में सोच रहे हैं। हमारे पास 32 मानक हैं जिसके आधार पर हम गणना करते हैं। शेयरधारकों को ज्यादा से ज्यादा जानकारी देने के लिए हमारी कोशिश पारदर्शिता लाने और सभी तरह की जानकारी मुहैया कराने की होगी। आज कुछ मानदंड दूसरों के लिए मान्य नहीं होते मसलन बीमा कंपनियों द्वारा किए जाने वाले निपटान के दावे दूसरे के लिए मान्य नहीं हो सकते। इसीलिए हमारे पास उद्योग पर आधारित विशेष समूह है जो नए नियमों की संभावनाओं पर नजर डाल रहे हैं ताकि ज्यादा से ज्यादा खुलासे किए जा सकें।' इन समूहों को अकाउंटिंग और ऑडिट से सेक्टर आधारित सभी मसलों का अध्ययन करने के लिए कहा जाएगा। यह समूह कें द्र सरकार के कई पहल के असर को देखेगी और हरेक के लिए व्यावहारिक सलाह देगी। अग्रवाल का कहना है, 'कई विधेयक ऐसे हैं जो कानून बनने वाले हैं। इसमें डायरेक्ट टैक्स कोड, जीएसटी, एलएलपी, आईएफआरएस और कंपनी बिल शामिल हैं। समूह इन सभी विधेयकों पर अपनी राय देगी और उद्योग के विशेष सेक्टर पर पड़ने इसके असर का जायजा भी लेगी।' आईसीएआई को उम्मीद है कि अगले साल के शुरुआत में ही समूह की सिफारिशें आ जाएंगी।
नए मानदंड लेकर आएगी आईसीएआई
To bring more transparency to corporate accounts, the Institute of Chartered Accountants of India (ICAI) is planning to introduce sector-based accounting standards. ICAI's Committee for Members in the Industry (CMII) has already created three groups for sectors such as insurance, retail, and hotels. In addition, it wants to create 19 groups that will represent different industries and will make recommendations on specific standards. ICAI's emphasis will now be on banking, BPO, construction, academia, fertilizer, financial services, steel, petrochemicals, power shipping, telecommunications, tourism, oil and gas exploration. At the moment, all audits are governed by 32 general accounting standards set by the Institute. That's why this new step is expected to provide direct input from companies. ICAI President Uttam Prakash says, "We hope to be able to create a group that will be representative of all the different industries that are looking at these new industry indicators next year."
ICAI to come up with new norms